《识字行》
宋代·洪咨夔

识字不用多，识多反为累。
结交何用深，交深或中弃。
紫微有君房，郎将得宾王。
胸无半点墨，七襄亦成章。
票姚新宾客，文园旧妇仇。
虽非平生驩，冰雪生春容。
劝君五车不须读，瞑坐蒲团养双目。
作云作雨手翻覆，有时乌好丈人屋。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。